ঝুকার দশা

ঝুকার পর্যায় (Jhukar Phase) ছিল সিন্ধুর শেষ হরপ্পীয় সংস্কৃতির একটি পর্যায় যা খ্রিস্টপূর্ব দ্বিতীয় সহস্রাব্দে পূর্ণবর্ধিত সিন্ধু সভ্যতার পতনের পর অব্যাহত ছিল। এটি সিন্ধুতে ঝুকার নামে প্রত্নতাত্ত্বিক স্থানের নামানুসারে নামকরণ করা হয়, যা ঝুকার পর্যায়ের আদর্শ প্রত্নস্থল। এই দশার পর সিন্ধু অঞ্চলে আসে ঝাঙ্গার দশা। 

এই পর্যায়ের মৃৎপাত্রগুলোকে "পূর্নবর্ধিত হরপ্পীয় মৃৎশিল্প ঐতিহ্য সঙ্গে কিছুটা ধারাবাহিকতা দেখায়" বলে বর্ণনা করা হয়েছে।Upinder Singh (2008), A History of Ancient and Early Medieval India From the Stone Age to the 12th Century, p.211 এই পর্যায়ে, নগরসমূহের নগর-বৈশিষ্ট্যসমূহ (যেমন মহেঞ্জোদারো) অদৃশ্য হয়ে যায়, এবং পাথরের বাটখারা এবং নারী মূর্তিকার মত শিল্পকর্ম বিরল হয়ে ওঠে। এই পর্যায়কে জ্যামিতিক নকশার সঙ্গে কিছু বৃত্তাকার স্ট্যাম্প সীল বা মুদ্রণ সীলমোহর দ্বারা চিহ্নিত করা হয়, যদিও পূর্বের সভ্যতায় যে সিন্ধু লিপি পাওয়া যায়, এই পর্যায়ে তার অভাব দেখা যায়। এই পর্যায়ে সিন্ধু লিপি বিরল এবং তা কেবল মৃৎপাত্রের টুকরোতে খোদাই হিসেবেই সীমাবদ্ধ থাকে।Singh (2008) এছাড়াও এই পর্যায়ে দূরপাল্লার বাণিজ্য হ্রাস পায়।J.M. Kenoyer (2006), "Cultures and Societies of the Indus Tradition. In Historical Roots" in the Making of ‘the Aryan’, R. Thapar (ed.), pp. 21–49. New Delhi, National Book Trust.    

 তথ্যসূত্র 

 আরও দেখুন 

 সেমেটারি এইচ সংস্কৃতি 
 আহার-বানাস সংস্কৃতি 
 ভারতীয় উপমহাদেশে মৃৎশিল্প 

বিষয়শ্রেণী:পাকিস্তানের ইতিহাস
বিষয়শ্রেণী:প্রাগৈতিহাসিক ভারত
বিষয়শ্রেণী:ব্রোঞ্জ যুগে এশিয়া